डुआठनी दे ख’ल्लें, ब’न्नी पर सिर टकाइयै ओ इंयां मस्त होई गेआ जियां दुनियां च नां कोई माल्ली ऐ ते नां कोई जगतराम आरटिस्ट। हैन ते बस मन्दरै दे ठौगर ते कालू। ठौगर संसारै दी राखी करदे न ते कालू ठौगरें दे उस मंदरै दी। प्रेमू ने देहीं दा त्रीया कूंडा कड्ढियै बाह्र लाया गै हा तां सामने दा जगतराम आरटिस्टै दी 9-10 ब’रें दी कुड़ी कुन्तो, टिफन-कैरियर दा इक डब्बा लेदे आई खड़ोती। "प्रेम, लै पाs देहीं दे। मलाई-मलाई देआं। बा जी ना खाना ई।"